Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az Alkotmánybíróság a 4/1993. (II. 12.) AB határozatában emlékeztetett arra, hogy az Alkotmány 67. §
Paragraph Index: 765

(2) bekezdésében foglalt választási jog „a szülõi vezetés korlátain belül” a gyermeket is megilleti. A gyermek e választási jogát növekedésével arányosan egyre nagyobb mértékben képes felelõsen gyakorolni. (A gyermek esetleges vallásos nevelésérõl szóló szülõi döntés nem feltétlenül a gyermek vallási hovatartozásáról szóló döntés, illetõleg a nemzetiségi, kisebbségi iskolába járt gyermek is dönthet úgy, hogy „feladja” identitását, hiszen a kisebbséghez tartozókat megilleti az a jog is, hogy õket ne kisebbségiként kezeljék.) Ha a (vér szerinti) szülõ lemond a gyerek törvényes felügyeleti jogáról, örökbeadóvá válik, a rendeltetésszerû joggyakorlás elvének is az felel meg, ha a lemondás során nem tehet jogszerûen a gyermek késõbbi életét, sorsát alakító nyilatkozatot a gyermek származására, vallási hovatartozására vonatkozóan. Összegezve a fentiekben kifejtetteket, megállapítható, hogy a szabályozás hiányosságaira visszavezethetõen sérülhet az örökbe adható gyermekeknek – az Alkotmány 59. §-ában szavatolt információs önrendelkezési joga. Az alkotmányos jogokkal kapcsolatos visszásságok orvoslása érdekében – az állampolgári jogok országgyûlési biztosáról

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes